1870 के बाद से ट्रैक सायकलिंग की शुरूआत हो गई थी। जब सायकलिंग अपनी प्रारंभिक अवस्था में था तब इसके लिए लकड़ी के ट्रैक बनाए जाते थे जो आधुनिक युग के वेलोड्रोम्स से मेल खाते थे, जिसमें दो सीधे ट्रैक और घुमाव पर किनारे बने होते थे। 

इनडोर ट्रैक रेसिंग की एक अपील यह थी कि दर्शकों को आसानी से नियंत्रित किया जा सकता था और इसके लिए प्रवेश शुल्क लिया जाता था ताकि ट्रैक रेसिंग को और भी आकर्षक खेल बनाया जा सके। प्रारंभिक ट्रैक रेसिंग ने करीब 2000 लोगों की भीड़ को आकर्षित किया। पहली बार इनडोर ट्रैक को साल भर होने वाले सायकलिंग के लिए सक्षम बनाया गया। प्रारंभ में ब्रिटेन में प्रमुख रेसिंग ट्रैक केन्द्र बर्मिंघम, शेफ़ील्ड, लिवरपूल, मैनचेस्टर और लंदन में स्थित थे।

ट्रैक सायकलिंग की पूरी एक शताब्दी में सबसे महत्त्वपूर्ण बदलाव था बाइक, जिसे और अधिक हल्का और कई गुना तेज एवं वायुगतिकीय बनाया गया।

1912 ओलंपिक के अपवाद को छोड़कर, ट्रैक सायकलिंग को हर ओलंपिक खेलों में पेश किया जाने लगा। महिला ट्रैक सायकलिंग को सबसे पहले 1988 ओलंपिक में शामिल किया गया।

ट्रैक रिकॉर्ड
मुख्य केंद्र
इतिहास
रेस का स्वरूप